Constantin Budescu, la Concordia Chiajna!? Anunțul făcut de președintele clubului
Constantin Budescu, un nume arhicunoscut în fotbalul românesc, ar putea să își găsească un nou cămin la Concordia Chiajna pentru sezonul următor din Liga 2.
Președintele clubului ilfovean, Cristian Tănase, a confirmat interesul pentru mijlocașul de 35 de ani și a recunoscut că l-a dorit și în trecut.
Chiar dacă în ultima vreme echipa și-a încheiat colaborarea cu câțiva jucători importanți, Budescu ar putea fi adăugarea de valoare de care Concordia Chiajna are nevoie.
”Îl apreciem pe Constantin Budescu, el este un jucător foarte valoros! L-am dorit și în urmă cu vreo trei ani, atunci când a venit din străinătate. A fost o simplă discuție și nimic mai mult, n-am avansat atunci”, a declarat tehnicianul, conform ProSport.
Ilie Poenaru: " N-am creionat strategia pentru ceea ce ne așteaptă sezonul viitor!"
În ciuda mărturisirii președintelui, antrenorul ilfovenilor, Ilie Poenaru, a rămas rezervat în legătură cu această potențială achiziție și a spus că momentan obiectivul este să încheie sezonul actual și să se concentreze pe strategia pentru viitor.
”Abia s-a terminat campionatul și suntem foarte dezamăgiți. Deocamdată, noi vrem să închidem sezonul care s-a încheiat. N-am creionat strategia pentru ceea ce ne așteaptă sezonul viitor. Deocamdată, trebuie să vedem pe ce staff tehnic ne vom baza pentru ce va urma la Chiajna. Este posibil să continuăm cu Ilie Poenaru și Marin Dună. A fost din nou un an ratat, pentru că noi ne-am dorit promovarea în fiecare sezon. Iar acum suntem pe minus din punct de vedere financiar, nu este deloc bine ce s-a întâmplat”, a declarat tehnicianul, la finalul partidei de pe Ghencea, scor 2-0 împotriva celor de la CSA Steaua.
Pentru Constantin Budescu, această mutare ar marca o nouă etapă în cariera sa, după ce a evoluat pentru diverse cluburi din România și din străinătate. Deși nu a reușit să se impună la Farul Constanța, Budescu rămâne un jucător cu experiență și calități remarcabile.
Ce mesaj i-a transmis Farul Constanța fotbalistului, după despărțire
"Mulțumim, Constantin Budescu
Farul Constanța și mijlocasul ofensiv Constantin Budescu au stabilit, de comun acord, ca începând de astăzi să înceteze relațiile contractuale. Transferat în vara anului trecut la formația noastră, Constantin Budescu a evoluat de 29 de ori în tricoul alb albastru, reușind 8 goluri și 9 pase decisive în toate competițiile.
Mulțumim, "Budi", pentru toate reușitele în tricoul echipei noastre și mult succes mai departe !" a fost mesajul transmis de clubul constănțean pentru "Budi".
Urmăriți SPORT.RO și pe Google News